Jelaskan Mei dari 2009 di Malaysia dalam bahasa melayu

2 Mei – Anugerah Industri Muzik ke-16 diadakan di Pusat Dagangan Dunia Putra.

7 Mei – Dewan Undangan Negeri Perak dalam keadaan huru-hara, dengan Speaker daripada Pakatan Rakyat (PR) V. Sivakumar diheret ke luar dari Dewan. Datuk S. Ganesan, bekas ADUN Sungkai, kemudian mengangkat sumpah sebagai Speaker yang baharu. Pihak polis menangkap berdozen-dozen pembantah, termasuk tiga orang Ahli Parlimen dalam pertentangan berhampiran Bangunan Sekretariat Negeri Perak di Ipoh.

8 Mei – Tiga pemimpin Pasukan Tindakan Hak Hindu (HINDRAF) dibebaskan.

8 Mei – Mas Selamat Kastari, pelarian yang paling dikehendaki oleh pihak polis Singapura dan juga pemimpin Jemaah Islamiyah (JI), ditangkap di Skudai, Johor.

11 Mei – Mahkamah Tinggi memutuskan bahawa Datuk Seri Nizar Jamaluddin ialah Menteri Besar Perak yang sah. Meskipun demikian, Datuk Seri Dr Zambry Abdul Kadir masih mempertahankan jawatannya sebagai Menteri Besar.

15 Mei – Wabak Influenza A H1N1:

Kementerian Kesihatan mengesahkan kes pertama jangkitan influenza A (H1N1) terhadap pelajar lelaki berusia 21 tahun yang tiba di KLIA pada 13 Mei melalui penerbangan Malaysia Airlines (MH091) dari Newark dan transit di Lapangan Terbang Stockholm-Arlanda.

17 Mei – Pasukan badminton Malaysia mendapat pingat gangsa buat pertama kali dalam Piala Sudirman.

18 Mei – Barisan Nasional (BN) memutuskan tidak akan bertanding dalam pilihan raya kecil Penanti di Pulau Pinang pada 31 Mei.

22 Mei – Mahkamah Rayuan memutuskan bahawa Datuk Seri Dr Zambry Abdul Kadir ialah Menteri Besar Perak yang sah.

23 Mei – Malaysia merancang untuk membina jambatan lintasan ketiga yang menghubungkaitkan Pengerang di Johor Timur dengan Changi di Singapura.

26 Mei – Mogok lapar Pakatan Rakyat: Kesemua 19 orang ahli Dewan Undangan Negeri Pakatan Rakyat (PR) serta juga penyokong mereka yang ditangkap pada hari Selasa dibebaskan.

28 Mei – Bangunan Jaya Supermarket di Petaling Jaya, Selangor runtuh dengan tiba-tiba semasa dirobohkan untuk pembangunan semula dan membunuh 7 pekerja, dengan kebanyakan mereka merupakan orang Indonesia.

31 Mei – Pilihan raya kecil Penanti 2009: Calon Parti Keadilan Rakyat (PKR) Mansor Othman memenangi pilihan raya dengan majoriti sebanyak 1,048 undi, dengan itu menewaskan tiga calon bebas, iaitu Aminah Abdullah, Nai-Khan Ari, dan Kamarul Ramizu Idris.